Makaskipti , eða „ swing-lífsstíllinn “ svokallaði , hafa verið töluvert til umfjöllunar í morgunþættinum Ísland vaknar á K100 undanfarið . Hlustendur sem hafa reynslu af þessum lífsstíl höfðu samband við þáttinn og svöruðu nokkrum spurningum þar sem nafnleyndar þeirra var gætt . Setjið þið reglur sem fylgja þarf þegar þið stundið kynlíf með öðrum ? Flest pör eru með reglur . Reglur sem margir hafa eru t.d. að verða að leika í sama herbergi og makinn eða að stunda ekki kynlíf með stöku fólki , bara pörum . Okkar reglur hafa breyst mikið síðan við byrjuðum og hafa í raun bara farið eftir því sem við höfum lært og upplifað í gegnum lífsstílinn . Ein regla sem við erum með er t.d. að við þurfum að segja hvað við viljum og hvað ekki . Ef allir aðilar eru til í það sem við erum til í þá gerum við það , ef ekki þá er það út af borðinu . Ef t.d. annað okkar vildi fara úr aðstæðunum þá gerum við það , það þarf ekkert að útskýra það frekar . Svo er regla hjá okkur ( líkt og flestum ) að nota smokk með öðrum . Hafið þið fundið fyrir afbrýðisemi eða hefur einhver sem þið hafið „ swingað “ með fundið fyrir afbrýðisemi í ykkar garð ? Já , það hefur komið upp afbrýðisemi hjá okkur en algjörlega minniháttar miðað við hvað maður hefði haldið . Helst ef annað okkar hefur sagt eitthvað við eða um einhvern annan sem við vorum ekki alveg sátt við . Það lærist að díla við það og vera með ákveðið viðhorf því aðalmarkmiðið er að njóta og prófa nýja hluti . Ef öðru hvoru okkar líður óþægilega og vill fara þá er það gert strax og án útskýringa . Við eigum síðan yfirleitt mjög opið og hreinskilið samtal í kjölfarið á svona hittingum og lærum ennþá betur hvort á annað . Hvað hefur komið mest á óvart ? Að það er fólk á öllum aldri og stigum þjóðfélagsins sem stundar þetta og hvað fólk er yfirleitt almennilegt í þessum lífsstíl .